ANC ‘uit voeling’ met realiteit van mislukte plaaslike regering | Maroela Media
Argieffoto van riool wat in ‘n straat in Tswaing afstroom.
Die VF Plus sê die ANC se skokkende onbevoegdheid en minagting vir die erns van die ineenstorting van plaaslike regering in Suid-Afrika, is onderstreep deur die departement van samewerkende regering se versuim om enige verteenwoordiger te stuur na die parlement se portefeuljekomitee-vergadering vir samewerkende regering en tradisionele sake. Die vergadering is in sy eie gebou in Pretoria gehou.
“Die departement het boonop nog nie eens in hierdie laat stadium sy jaarverslag voltooi nie, aangesien sy finansiële state laat by die ouditeur-generaal (OG) ingedien is vir die jaarlikse oudit,” het Michal Groenewald, die VF Plus se woordvoerder oor samewerkende regering, Woensdag gesê.
Dit dien opnuut as bewys dat die regering nie ernstig is oor plaaslike regering nie en dat sy verskoning dat alle probleme by plaaslike regerings van apartheid geërf is, van alle waarheid ontbloot is. “Die probleme is hoofsaaklik te wyte aan die ANC-regering se onbevoegdheid en die afbreek van plaaslike regeringstelsels en -strukture weens regstellende aksie, kaderontplooiing, korrupsie en bedrog.”
Die VF Plus sê die departement se optrede – deur nie self voor die komitee te verskyn om verskoning te vra nie – grens aan arrogansie en ŉ minagting van een van die grootste krisisse wat die land in die gesig staar in die vorm van plaaslike regering. Hy sê dit is ook niks anders nie as die ondermyning van die betrokke komitee.
“Dit is duidelik dat die ANC op alle vlakke van regering bloot krisisbestuur toepas in Suid-Afrika en nie optree in die beste belang van die belastingbetaler nie. Die VF Plus sal aanhou om die regering se foute bloot te lê sodat die kiesers ŉ ingeligte besluit kan neem met die plaaslike verkiesing in 2021,” het Groenewald gesê.
In die nuus plaaslike regering VF Plus
Hulle kan nie eens n Taxi bestuur nie, wat nog plaaslike regerings en verder boontoe waar alles wat in die gemors of moeilikheid is, mos as “uitdagings” beskou word! Die a en see ken van uitspan, en die wa voor die perde span = 10 uit 10 daarvoor. Al wat die afgelope 25 jaar uitgebou is, is die Elle lange Soustrein!!!
Baie geluk aan my Alma mater met die verjaardag. Graag wys ek op die verlede nie om daar te bly nie maar op die ANC se onvermoe en verwyte in plaas daarvan om na die swak kader ontplooing te verwys by munisipaliteite .Waar is die opgeleide studente aan die PU vir CHO
Wie kan my help…..welk dorp is Tswaing?
Julle kry my stem in 2021!
Neem leiding met ‘n alternatiewe belasting invordering stelsel vir disfunksionele munisipaliteite. Die alternatiewe (belasting) fonds kan dan gebruik word deur vrywillers om mee dienste te lewer aan die betalende buurte!